
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 18 

14 Φεβρουάριου 2011 


ΑΠΟΦΑΣΕΙΣ 

Αριθμ. 1290 

Καθορισμός ειδικών όρων και περιορισμών δόμησης για 
ανακατασκευή διατηρητέου κτιρίου που βρίσκεται επί 
της οδού Μυλλέρου 39 στην περιοχή Μεταξουργείο 
του εγκεκριμένου ρυμοτομικού σχεδίου Δήμου Αθη¬ 
ναίων και καθορισμός χρήσεων αυτού. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Τις διατάξεις του άρθρου 4 παρ. 2 του ν. 1577/1985 
«Γενικός Οικοδομικός Κανονισμός» (Α'210), όπως το 
άρθρο αυτό αντικαταστάθηκε από το άρθρο 3 του 
ν. 2831/2000 (Α’ 140). 

2. Τις διατάξεις του π. δ/τος της 15/28-4-1988 «Διατήρηση, 
επισκευή ή ανακατασκευή αρχιτεκτονικών, καλλιτεχνικών 
και στατικών στοιχείων διατηρητέων κτιρίων» (Δ’317). 

3. Τις διατάξεις του άρθρου 1 παρ. 1 β του ν. 960/79 
«περί επιβολής υποχρεώσεων προς δημιουργία χώρων 
στάθμευσης αυτοκινήτων κλπ» (Α’ 194), όπως ισχύει. 

4. Τις διατάξεις της υπ’αρ. 2876/7-10-2009 απόφασης του 
Πρωθυπουργού «Αλλαγή τίτλου Υπουργείων» (Β'2234). 

5. Τις διατάξεις των άρθρων 1 (παρ. 2) και 6 του π.δ/τος 
189/5-11-2009 «Καθορισμός και ανακατανομή αρμοδιοτή¬ 
των των Υπουργείων» (Α221). 

6. Την υπ’ αρ. Υ273/30-9-2010 απόφαση Πρωθυπουργού 
«Καθορισμός αρμοδιοτήτων του Αναπληρωτή Υπουργού 
Περιβάλλοντος, Ενέργειας και Κλιματικής Αλλαγής Νικο¬ 
λάου Σηφουνάκη» (Β’ 1595). 

7. Τ ις διατάξεις του άρθρου 90 του Κώδικα Νομοθεσίας 
για την Κυβέρνηση και τα Κυβερνητικά Όργανα που κυρώ¬ 
θηκε με το άρθρο πρώτο του π.δ/τος 63/2005 (Α’ 98). 

8. Την υπ’ αρ. 26/9-4-2009 γνωμοδότηση της Επιτροπής Πο- 
λεοδομικού και Αρχιτεκτονικού Ελέγχου Νομαρχίας Αθηνών. 

9. Το υπ’ αρ. 3868/269 ΑΕ/13-4-2009 έγγραφο της Δ/νσης 
Πολεοδομίας - Τμήμα ΕΠΑΕ της Νομαρχίας Αθηνών. 

10. Την υπ’ αρ. 3930/18-2-2010 απόφαση της Προϊσταμέ- 
νης της Εφορείας Νεωτέρων Μνημείων Αττικής. 

11. Την από 3-5-2010 αιτιολογική έκθεση της Δ/νσης Πολε- 
οδομικού Σχεδιασμού - Τμήμα Παραδοσιακών Οικισμών. 

12. Το υπ’ αρ. 137320/28-6-2010 έγγραφο του Τμήματος 
Παραδοσιακών κτιρίων και μνημείων της Δ/νσης Μελε¬ 
τών του Δήμου Αθηναίων και το γεγονός ότι παρήλθε 
η προθεσμία της παρ. 2° του άρθρου 4 του ν. 1577/85 
χωρίς να περιέλθουν στην υπηρεσία αντιρρήσεις των 
ενδιαφερομένων . 

13. Το υπ’ αρ. 60/5-10-2010 υπηρεσιακό σημείωμα της 
Δ/νσης Πολεοδομικού Σχεδιασμού - Τμήμα Παραδοσια¬ 
κών Οικισμών. 


14. Το γεγονός ότι από τις κανονιστικές διατάξεις της 
απόφασης αυτής δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου ΟΤΑ, αποφασίζουμε: 

1. Επιβάλλεται η ανακατασκευή του κτιρίου που βρι¬ 
σκόταν επί της οδού Μυλλέρου αρ. 39 περιοχής «Μετα¬ 
ξουργείο» του ρυμοτομικού σχεδίου Δήμου Αθηναίων, το 
οποίο κατεδαφίστηκε μετά την από 26-2-2004 έκθεση 
αυτοψίας επικινδύνου ετοιμόρροπου κτιρίου του πολιτι¬ 
κού μηχανικού Παναγιώτη Βαλαβάνη της Υπηρεσίας Πο¬ 
λεοδομίας - Τμήμα αυθαιρέτων, επικινδύνων του Δήμου 
Αθηναίων και χαρακτηρίστηκε ως διατηρητέο με την υπ’ 
αρ. 31819/2005 απόφαση του Υφυπουργού Περιβάλλοντος 
Χωροταξίας και Δημοσίων Έργων (ΦΕΚ Δ’866). 

2. Κατά την ανακατασκευή επιτρέπεται : α. Η αύξηση 
του ύψους οροφής της ημιυπόγειου ορόφου για λόγους 
λειτουργικούς, με αντίστοιχη αύξηση του συνολικού 
ύψους του κτιρίου, β. Η κατασκευή δώματος, αντί της 
προϋπάρχουσας στέγης, γ. Η κατασκευή φέροντος ορ¬ 
γανισμού από οπλισμένο σκυρόδεμα, δ. Η μετατροπή της 
εισόδου του κτιρίου από διπλή σε μονή. ε. Η κατασκευή 
εσωτερικού κλιμακοστασίου και η προσθήκη ανελκυστή¬ 
ρα. στ. Η αναδιαρρύθμιση του εσωτερικού του κτιρίου. 

3. Όλες οι εργασίες ανακατασκευής γίνονται χωρίς υπέρ¬ 
βαση των ισχυόντων όρων δόμησης στο πλαίσιο της υφι¬ 
στάμενης κάλυψης του ανακατασκευαζόμενου διατηρητέου 
κτιρίου και φαίνονται στα σχετικά πρωτότυπα α) διάγραμμα 
κάλυψης σε κλίμακα 1:200 β) πέντε διαγράμματα κατόψεων 
(υπογείου, ισογείου, α’ ορόφου, δώματος, στέγης δώματος) 
σε κλίμακα 1:50 γ) δύο διαγράμματα τομής (Α-Α’, Β-Β’) σε 
κλίμακα 1:50 και δ)τρία διαγράμματα όψεων (κύρια , νοτιοα¬ 
νατολική, νοτιοδυτική) σε κλίμακα 1:50 που θεωρήθηκαν από 
τον Προϊστάμενο της Δ/νσης Τοπογραφικών Εφαρμογών 
με την 1290/2011 πράξη του και αντίτυπα τους σε φωτοσμί¬ 
κρυνση δημοσιεύονται με την παρούσα απόφαση. 

4. Στο ανακατασκευαζόμενο διατηρητέο κτίριο επιτρέ¬ 
πεται η χρήση εστιατορίου. 

5. Κατά τα λοιπά εξακολουθούν να ισχύουν οι διατά¬ 
ξεις της υπ’ αρ. 31619/2005 απόφασης του Υφυπουργού 
ΠΕΧΩΔΕ (Δ’866). 

6. Η ορθή τήρηση των ανωτέρω ρυθμίσεων πιστοποιεί¬ 
ται με αυτοψία της αρμόδιας πολεοδομικής υπηρεσίας. 

7. Η ισχύς της παρούσας απόφασης αρχίζει από τη 
δημοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιανουάριου 2011 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΝΙΚΟΛΑΟΣ ΣΗΦΟΥΝΑΚΗΣ 

Σχέδιο: ΝΟΤΙΟΑΝΑΤΟΛΙΚΗ ΟΨΗ Κλίμακα: 1:50 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 40 % 

